Document ID: 31995R0933

Tarybos reglamentas (EB) Nr. 933/95
1995 m. balandžio 10 d.
atidarantis Bendrijos tarifines kvotas tam tikriems vynams, kurių kilmės šalis Bulgarija, Vengrija ir Rumunija, ir numatantis jų administravimą
EUROPOS SĄJUNGOS TARYBA,
atsižvelgdama į Europos bendrijos steigimo sutartį, ypač į jos 113 straipsnį,
atsižvelgdama į Komisijos pasiūlymą,
kadangi pagal susitarimus apsikeitimo laiškais pavidalu, sudarytais tarp Europos Bendrijos, iš vienos pusės, ir Bulgarijos Respublikos, Vengrijos Respublikos ir Rumunijos, iš kitos pusės, patvirtintus Sprendimais 93/721/EB, 93/723/EB ir 93/725/EB [1], Bendrija privalo atidaryti tarifines kvotas, kurioms taikomi sumažinti muitai tam tikriems vynams, kurių kilmės šalis minėtos šalys; kadangi šios kvotos taikomos tik minėtiems vynams, turintiems dokumentą, kurį išduoda abipusiai pripažinta viešosios valdžios įstaiga, liudijanti, kad šiems vynams taikomas atitinkamas susitarimas ir kad jo kilmės šalis minėtos šalys;
kadangi šios tarifinės kvotos turėtų būti atidaromos kasmet nuo sausio 1 d. iki gruodžio 31 d.;
kadangi ypač svarbu užtikrinti visoms suinteresuotoms šalims galimybę vienodai ir nepertraukiamai naudotis minėtomis kvotomis ir nepertraukiamai taikyti dydį, nustatytą visų importuojamų arba reimportuojamų į visas valstybes nares produktų, atitinkančių nurodytas sąlygas, kvotoms iki šių kvotų išnaudojimo;
kadangi sprendimą atidaryti tarifines kvotas turėtų priimti Bendrija pagal savo tarptautinius įsipareigojimus; kadangi siekiant užtikrinti, kad šios kvotos būtų efektyviai bendrai administruojamos, nėra kliūčių suteikti valstybėms narėms teisę paimti iš kvotų v reikiamą dydį, atitinkantį tikrąjį importo kiekį; tačiau kadangi toks administravimo būdas reikalauja glaudaus bendradarbiavimo tarp valstybių narių ir Komisijos, pastaroji pirmiausia turi sugebėti prižiūrėti sunaudojamų kvotų dydžius ir apie tai pranešti valstybėms narėms;
kadangi susijusioms šalims taikomų tarifų kvotų valdymo ir koregavimo taisyklės nustatytos 1994 m. liepos 18 d. Tarybos reglamente (EB) Nr. 1798/94, atidarančiame Bendrijos tarifines kvotas tam tikriems žemės ūkio produktams, kurių kilmės šalis Bulgarija, Čekijos Respublika, Vengrija, Lenkija, Rumunija ir Slovakija, ir numatančiame jų administravimą bei nustatančiame išsamias šių kvotų pritaikymo nuostatas (1994-1997 metams) [2],
PRIĖMĖ ŠĮ REGLAMENTĄ:
1 straipsnis
1. Nuo 1995 m. sausio 1 d. iki 1997 m. gruodžio 31 d. Bulgarijai ir Rumunijai ir nuo 1995 m. sausio 1 d. iki 1998 m. gruodžio 31 d. Vengrijai, nepažeidžiant 2 dalies, muito mokesčiai, taikomi toliau nurodytiems importuojamiems produktams, kurių kilmės šalis Bulgarija, Vengrija ir Rumunija, sustabdomi tokiais dydžiais ir neviršijant tarifinių kvotų kaip nurodyta kiekvienam produktui:
a) Vynai, kurių kilmės šalis Bulgarija:
Užsakymo Nr. | KN kodas | Aprašymas | Kvotos dydis (hl) | Kvotos muitas (% bazinio) |
09.7001 | ex220410 | Kokybiškas putojantis vynas, induose, kurių talpa ne didesnė kaip 2 l | 1200 (1 1 - 1995 12 31) | 40 |
| | | 1300 (1 1 - 1996 12 31) | 40 |
| | | 1400 (1 1 - 1997 12 31) | 40 |
09.7003 | ex220421 | Kokybiškas vynas, įskaitant kokybišką vyną su kilmės nuoroda | 280400 (1 1 - 1995 12 31) | 40 |
| | | 313600 (1 1 - 1996 12 31) | 40 |
| | | 346800 (1 1 - 1997 12 31) | 40 |
09.7005 | ex220429 | Kokybiškas vynas, įskaitant kokybišką vyną su kilmės nuoroda ir vyną, pagamintą iš "Gamza" vynuogienojų veislės vynuogių ir pažymėtą bei pateikiamą "Kadarka" vardu arba sinonimu | 118000 (1 1 - 1995 12 31) | 40 |
| | | 118000 (1 1 - 1996 12 31) | 40 |
| | | 118000 (1 1 - 1997 12 31) | 40 |
b) Vynai, kurių kilmės šalis Vengrija:
Užsakymo Nr. | KN kodas | Aprašymas | Kvotos dydis (hl) | Kvotos muitas (% bazinio) |
09.7007 | ex220429 | Vynas iš šviežių vynuogių | 70000 (1 1 - 1995 12 31) | 40 |
| | | 70000 (1 1 - 1996 12 31) | 40 |
| | | 70000 (1 1 - 1997 12 31) | 40 |
| | | 70000 (1 1 - 1998 12 31) | 40 |
09.7009 | ex220410 | Kokybiškas putojantis vynas, induose, kurių talpa ne didesnė kaip 2 l | 2900 (1 1 - 1995 12 31) | 40 |
| | | 3100 (1 1 - 1996 12 31) | 40 |
| | | 3300 (1 1 - 1997 12 31) | 40 |
| | | 3500 (1 1 - 1998 12 31) | 40 |
09.7011 | ex220421 | Kokybiškas vynas, įskaitant aukštesnės kokybės ir kokybišką vynus su geografine nuoroda "Tokaj" bei "Tajborg" vardo vyną | 145000 (1 1 - 1995 12 31) | 40 |
| | | 160000 (1 1 - 1996 12 31) | 40 |
| | | 175000 (1 1 - 1997 12 31) | 40 |
| | | 190000 (1 1 - 1998 12 31) | 40 |
c) Vynai, kurių kilmės šalis Rumunija:
Užsakymo Nr. | KN kodas | Aprašymas | Kvotos dydis (hl) | Kvotos muitas (% bazinio) |
09.7013 | ex220410 | Vynas iš šviežių vynuogių, įskaitant putojantį vyną ir likerinį vyną | 130000 (1 1 - 1995 12 31) | 40 |
| ex220421 | | 140000 (1 1 - 1996 12 31) | 40 |
| ex220429 | | 150000 (1 1 - 1997 12 31) | 40 |
2. Į 1 dalyje minimas muitų tarifų kvotas įtraukiami vynai, turintys VI 1 dokumentą arba VI 2 išrašą, užpildytus pagal Komisijos reglamento (EEB) Nr. 3590/85 nuostatas [9]. 15 grafoje VI 1 dokumentas privalo turėti vieną iš toliau nurodytų atitinkamų Bulgarijos arba Vengrijos įstaigų išduotų indosamentų:
a) kvota Nr. 09.7001:
"Patvirtiname, kad šiame dokumente minimas vynas pagal Bulgarijos teisės aktus dėl vynuogininkystės yra kokybiškas putojantis vynas";
b) kvota Nr. 09.7003:
"Patvirtiname, kad šiame dokumente minimas vynas pagal Bulgarijos teisės aktus dėl vynuogininkystės yra kokybiškas vynas, turintis kilmės nuorodą";
c) kvota Nr. 09.7005:
"Patvirtiname, kad šiame dokumente minimas vynas pagal Bulgarijos teisės aktus dėl vynuogininkystės yra kokybiškas vynas, turintis kilmės nuorodą, arba vynas, pagamintas iš "Gamza" vynuogienojų veislės vynuogių ir pažymėtas bei pateikiamas "Kadarka" vardu arba sinonimu;"
d) kvota Nr. 09.7009:
"Patvirtiname, kad šiame dokumente minimas vynas pagal Bulgarijos įstatymą Nr. 36/1970 dėl vynuogininkystės ir Vykdomąjį reglamentą Nr. 40/1977 (MEM) su pakeitimais, padarytais Reglamentais Nr. 7/1990 (FM) ir Nr. 23/1992 (FM), yra kokybiškas putojantis vynas";
e) kvota Nr. 09.7011:
"Patvirtiname, kad šiame dokumente minimas vynas pagal Vengrijos įstatymą Nr. 36/1970 dėl vynuogininkystės ir Vykdomąjį reglamentą Nr. 40/1977 (MEM) su pakeitimais, padarytais Reglamentais Nr. 7/1990 (FM) ir Nr. 23/1992 (FM), yra kokybiškas vynas, įskaitant aukštesnės kokybės vyną ir kokybišką vyną su geografine nuoroda "Tokaj" bei "Tajborg" vardo vyną."
Be to, bus stebima minėtų vynų referencinės kainos franko siena. Kad šiems vynams būtų taikomos muitų tarifų kvotos, privalu įgyvendinti Reglamento (EEB) Nr. 822/87 54 straipsnį [10].
2 straipsnis
Taikomi Reglamento (EB) Nr. 1798/94 2-7 straipsniai.
3 straipsnis
Šis reglamentas įsigalioja septintą dieną po jo paskelbimo Europos Bendrijų oficialiajame leidinyje.
Jis taikomas nuo 1995 m. sausio 1 d.
Šis reglamentas yra privalomas visas ir tiesiogiai taikomas visose valstybėse narėse.
Priimta Liuksemburge, 1995 m. balandžio 10 d.

Labels: 3
18
17